## Návrh

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodného zákonníka

(ďalej aj ako „**Obchodný zákonník**“)

(ďalej aj ako **„Zmluva“**)

**Čl. I**

**ZMLUVNÉ STRANY**

**1.1 Kupujúci:**

Obchodné meno: masoLV s. r. o.

sídlo: Kozárovce 597, 935 22 Kozárovce

IČO: 50847201

DIČ: 2120513087

IČ DPH: SK2120513087

štatutárny orgán: Ing. Vladimír Klár, konateľ

tel.:

e-mail:

bankové spojenie:

IBAN:

(ďalej len ako **„Kupujúci“**)

a

**1.2 Predávajúci:**

Obchodné meno:

sídlo:

IČO:

DIČ:

IČ DPH:

štatutárny orgán:

Tel.:

Email:

bankové spojenie:

číslo účtu:

Zástupca vo veciach technických:

(ďalej len ako **„Predávajúci“**)

(Kupujúci a Predávajúci ďalej spolu aj ako **„zmluvné strany“**)

**Článok II**

**PREAMBULA**

* 1. Východiskovým podkladom na uzatvorenie tejto Zmluvy je ponuka Predávajúceho zo dňa ........................................., *(uchádzač doplní dátum),* predložená v procese obstarávania s názvom „**Zakúpenie technologického vybavenia pre spoločnosť masoLV**“.

**Článok III**

**PREDMET ZMLUVY**

* 1. Predmetom tejto Zmluvy je dodanie zariadenia alebo technológie a to v rozsahu cenovej ponuky uvedenej v prieskume trhu za účelom výberu dodávateľa na predmet zákazky **„Zakúpenie technologického vybavenia pre spoločnosť masoLV“** (ďalej len ako „**predmet Zmluvy**“) a prevedenie vlastníckeho práva na Kupujúceho.
  2. Podrobná špecifikácia predmetu Zmluvy je uvedená v Prílohe č. 1. tejto Zmluvy.
  3. Súčasťou dodania premetu Zmluvy je:
     1. doprava do miesta umiestnenia predmetu Zmluvy,
     2. zaškolenie obsluhy (zamestnancov Kupujúceho) na predmete Zmluvy, a to v rozsahu minimálne 2 osoby, ktoré bude vykonané Predávajúcim pri uvedení zariadenia alebo technológie do prevádzky (školenie pri uvedení predmetu Zmluvy do prevádzky),
     3. inštalácia a uvedenie do prevádzky,
     4. dodanie pasportov, záručných listov a návodov na obsluhu v slovenskom jazyku alebo v českom jazyku, certifikátov a atestov. Súčasťou predmetu Zmluvy sú aj doklady o zaškolení obsluhy Kupujúceho ako obstarávateľa..
  4. Predávajúci vyhlasuje, že je vlastníkom dodávaného predmetu Zmluvy, resp. je plne oprávnený na predaj podľa tejto Zmluvy ako aj na prevedenie vlastníckeho práva k predmetu Zmluvy na Kupujúceho. Predávajúci vyhlasuje, že predmet Zmluvy nie je predmetom záložného práva, neviaznu na ňom žiadne ťarchy a ani iné vecné bremená, resp. iné práva tretích osôb.
  5. Predávajúci sa zaväzuje zabezpečiť spätný odber, recykláciu alebo opätovné použitie obalov, ktoré sú súčasťou dodania predmetu Zmluvy.
  6. Vlastnícke právo k predmetu Zmluvy alebo jeho časti prechádza na Kupujúceho dňom úhrady kúpnej ceny za tú ktorú časť predmetu Zmluvy, ktorým sa rozumie deň pripísania celej kúpnej ceny na bankový účet Predávajúceho, nie však skôr ako dňom podpísania preberacieho protokolu o prevzatí predmetu Zmluvy bez vád a po zaškolení obsluhy.

**Článok IV**

**DODACIE PODMIENKY**

* 1. Zmluvné strany sa dohodli, že Predávajúci dodá predmet Zmluvy na základe výzvy Kupujúceho potom ako nadobudne táto Zmluva účinnosť. Kupujúci je povinný písomne vyzvať Predávajúceho na dodanie predmetu Zmluvy. Písomné vyzvanie môže byť zrealizované aj elektronickou formou, prostredníctvom odoslania na emailovú adresu Predávajúceho uvedenú v tejto Zmluve.
  2. Predávajúci sa zaväzuje, že dodá predmet Zmluvy v rozsahu uvedenom v článku III tejto Zmluvy, spolu so všetkými jeho súčasťami, na základe výzvy Kupujúceho v termíne najneskôr do troch (3) mesiacov od zaslania výzvy Kupujúceho.
  3. Miestom dodania a umiestnenia predmetu Zmluvy je: Kozárovce 597, 935 22 Kozárovce
  4. Predávajúci je povinný oznámiť Kupujúcemu najneskôr päť (5) pracovných dní pred dodaním predmetu Zmluvy alebo jeho časti presný dátum a čas dodania. Predávajúci oznámi dátum a čas dodania písomne tak, aby doručením oznámenia Kupujúcemu bola zachovaná lehota podľa predchádzajúcej vety. Ak sa zmluvné strany nedohodnú inak, každá technologická časť predmetu Zmluvy musí byť dodaná vcelku a s celým príslušenstvom (súčasťami). Kupujúci zabezpečí Predávajúcemu pre dodanie, vykládku a inštaláciu predmetu Zmluvy alebo jeho časti súčinnosť v rozsahu ním vyžiadanom, a to minimálne v rozsahu: prepravu predmetu Zmluvy alebo jeho časti vo výrobnom závode Kupujúceho, médiá (voda, vzduch, elektrinu), prítomnosť a súčinnosť zamestnancov Kupujúceho príp. jeho externých dodávateľov zodpovedných za bežnú prevádzku predmetu Zmluvy alebo jeho časti u Kupujúceho a súčinnosť pre inštaláciu, pripojenie, obsluhu a riadne fungovanie predmetu Zmluvy alebo jeho časti, ako aj súčinnosť pri vykládke predmetu Zmluvy.
  5. Za riadne dodaný predmet Zmluvy alebo jeho časti sa považuje jeho dodanie bez zjavných vád, po odovzdaní všetkých potrebných dokumentov potrebných k užívaniu predmetu Zmluvy alebo jeho časti a podpise preberacieho protokolu o prevzatí predmetu Zmluvy alebo jeho časti bez vád Kupujúcim alebo ním poverenou osobou.
  6. Odovzdanie predmetu Zmluvy alebo jeho časti bude dokladované podpisom Kupujúceho alebo ním poverenou osobou na príslušnom dodacom liste.
  7. Kupujúci je povinný bez zbytočného odkladu upozorniť Predávajúceho na zjavné vady zrejmé už pri dodaní predmetu Zmluvy alebo jeho časti.
  8. Po prevzatí predmetu Zmluvy alebo jeho časti Predávajúci vyhotoví preberací protokol o prevzatí predmetu Zmluvy alebo jeho časti. Kupujúci alebo ním poverená osoba po prevzatí predmetu Zmluvy alebo jeho časti preberací protokol písomne potvrdí.

**Článok V**

**KÚPNA CENA**

* 1. Celková cena za predmet Zmluvy vrátane všetkých jeho súčastí podľa článku III tejto Zmluvy je výsledkom obstarávania uvedeného v bode 2.1. tejto Zmluvy vo výške :

Cena bez DPH ................................... Eur

20 % DPH ................................... Eur

Celková cena s DPH ................................... Eur

(ďalej len „**Kúpna cena**“).

* 1. Podrobná cenová špecifikácia jednotlivých častí predmetu Zmluvy tvorí Prílohu č. 2 tejto Zmluvy.
  2. Kúpna cena je cenou za nový, kompletný a úplne funkčný predmet Zmluvy bez akýchkoľvek právnych a faktických vád. V Kúpnej cene je zahrnuté dodanie tovaru do miesta dodania, predloženie príslušnej dokumentácie k tovaru a ďalšie náklady Predávajúceho v súvislosti s dodaním predmetu Zmluvy, resp. poskytovaním služieb podľa trvania tejto Zmluvy.
  3. Kúpna cena je stanovená v zmysle zákona č. 18/1996 Z. z. o cenách a vyhlášky č. 87/1996 Z. z., ktorou sa vykonáva zákon o cenách.
  4. Kúpna cena zahŕňa všetky náklady Predávajúceho potrebné na dodanie predmetu Zmluvy na miesto umiestnenia v rozsahu uvedenom v článku III tejto Zmluvy
  5. Kúpnacena je nemenná počas celej doby platnosti a účinnosti tejto Zmluvy.
  6. Pokiaľ je dodanie predmetu Zmluvy v režime samozdanenia, DPH odvádza Kupujúci.

**Článok VI**

**PLATOBNÉ PODMIENKY, ZAPOČÍTANIE, POSTÚPENIE**

* 1. Zmluvné strany sa dohodli, že Kupujúci zaplatí Predávajúcemu za dodanie a protokolárne prevzatie celého predmetu Zmluvy celú Kúpnu cenu na základe faktúry.
  2. Zmluvné strany sa dohodli, že v prípade, ak Predávajúci dodá Kupujúcemu časť predmetu Zmluvy, tak Kupujúci zaplatí Predávajúcemu za dodanie a protokolárne prevzatie tejto časti predmetu Zmluvy adekvátnu časť Kúpnej ceny, pričom platí, že po dodaní a protokolárnom prevzatí všetkých častí predmetu Zmluvy nesmie ich súčet úhrad častí Kúpnej ceny presiahnuť sumu Kúpnej ceny.
  3. Po protokolárnom prevzatí predmetu Zmluvy alebo jeho časti bez podľa podmienok tejto Zmluvy a po zaškolení osôb Kupujúceho je Predávajúci v lehote pätnástich (15) dní vystaviť príslušnú faktúru.
  4. Splatnosť faktúr je tridsať (30) dní od jej doručenia Kupujúcemu .
  5. Protokolárnym prevzatím predmetu Zmluvy sa pre účely tejto Zmluvy rozumie:
     1. zmluvnými stranami podpísaný dodací list k dodanému predmetu Zmluvy alebo jeho časti a
     2. zmluvnými stranami podpísaný protokol o prevzatí predmetu Zmluvy alebo jeho časti bez vád a zaškolení podľa bodu 3.3.2 tejto Zmluvy.
  6. Predávajúci je povinný vystaviť faktúry najneskôr v lehote pätnásť (15) dní odo dňa splnenia všetkých podmienok na ich vystavenie a neodkladne ich doručiť Kupujúcemu.
  7. DPH bude účtovaná podľa platných predpisov v čase fakturácie.
  8. Faktúry predložené Predávajúcim musia spĺňať náležitosti daňového dokladu a musia byť vyhotovené v súlade so zákonom č. 222/2004 Z. z. o dani z pridanej hodnoty.
  9. Faktúra bude vystavená v troch (3) rovnopisoch a okrem náležitostí uvedených v tejto Zmluve bude obsahovať:
* názov predmetu Zmluvy,
* číslo opatrenia: 4-Investície do hmotného majetku
* číslo podopatrenia: 4.2.
* číslo výzvy: 51/PRV/2021
  1. Ak faktúra nebude obsahovať náležitosti vyžadované zákonom č. 222/2004 Z.z. o dani z pridanej hodnoty alebo stanovené náležitosti nebudú uvedené správne v súlade s platnou legislatívou alebo náležitosti alebo údaje vo faktúre alebo jej prílohy nebudú v súlade s podmienkami dohodnutými v tejto Zmluve, je Kupujúci oprávnený faktúru vrátiť Predávajúcemu bez zaplatenia. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy.
  2. Predávajúci bez predchádzajúceho písomného súhlasu Kupujúceho nie je oprávnený postúpiť pohľadávky vyplývajúceho z tejto Zmluvy na tretiu osobu.
  3. Predávajúci nie je oprávnený jednostranne si započítať akékoľvek svoje pohľadávky vyplývajúce z tejto Zmluvy voči Kupujúcemu.

**Článok VII**

**OSTATNÉ PODMIENKY**

* 1. Predmet Zmluvy alebo každá jeho súčasť musí byť dodaný ako nový a nepoužitý výrobok. Za nepoužitý výrobok sa rozumie výrobok, ktorý nebol doposiaľ použitý vo výrobnom procese alebo používaný iným spôsobom alebo nebol repasovaný.
  2. Predávajúci je povinný dodať predmet Zmluvy alebo jeho časť Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a v zmluvne dohodnutom termíne.
  3. Nebezpečenstvo škody na predmete Zmluvy alebo jeho časti, ako aj na veciach a materiáloch, potrebných na dodanie predmetu Zmluvy alebo jeho časti znáša Predávajúci až do času písomného prevzatia predmetu Zmluvy alebo jeho časti Kupujúcim na základe preberacieho protokolu o prevzatí predmetu Zmluvy alebo jeho časti bez vád.
  4. Predávajúci sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov.
  5. Kupujúci je povinný:
     1. prevziať predmet Zmluvy alebo jeho časť v deň určený Predávajúcim podľa odseku 4.4. tejto Zmluvy, pričom platí, že v prípade neprebratia predmetu Zmluvy alebo jeho časti bez udania dôvodu sa predmet Zmluvy považuje za dodaný jeho doručením Kupujúcemu,
     2. riadne a včas zaplatiť Kúpnu cenu alebo časť Kúpnej ceny spôsobom podľa článku V. tejto Zmluvy.
  6. Predávajúci vyhlasuje, že sú mu známe všetky podmienky plnenia predmetu Zmluvy a tiež všetky skutočnosti, ktoré sú rozhodujúce pre dodanie predmetu Zmluvy. Dodatočné požiadavky Predávajúceho nebudú uznané.

**Článok VIII**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá za to, že predmet Zmluvy je v súlade s podmienkami tejto Zmluvy a že počas celej záručnej doby bude mať vlastnosti dohodnuté v tejto Zmluve. Predávajúci je počas záručnej doby povinný poskytovať servisné služby k predmetu Zmluvy.
  2. Záruka sa vzťahuje na predmet Zmluvy za predpokladu riadnej starostlivosti a údržby predmetu Zmluvy Kupujúcim v zmysle dokumentov, ktoré mu Predávajúci odovzdá (záručné listy, pasporty, návody, prípadne iné doklady vzťahujúce sa na predmet Zmluvy). Záruka sa nevzťahuje na prípady násilného poškodenia predmetu Zmluvy, resp. poškodenia živelnou pohromou.
  3. Záručná dobu na predmet Zmluvy je dvanásť (12) mesiacov a začína plynúť dňom podpísania preberacieho protokolu o prevzatí predmetu Zmluvy bez vád. Záručná doba neplynie po dobu, po ktorú Kupujúci nemôže užívať predmet Zmluvy pre jeho vady, za ktoré zodpovedá Predávajúci.
  4. V prípade vady predmetu Zmluvy počas záručnej doby má Kupujúci právo na bezplatné odstránenie vady a Predávajúci povinnosť vady odstrániť na svoje náklady. Kupujúci sa za zaväzuje, že nároky z vád si uplatní bez zbytočného odkladu po ich zistení písomnou formou oprávnenému zástupcovi Predávajúceho. Kupujúci je oprávnený v prípade vadného plnenia požadovať:
     1. odstránenie vád opravou predmetu Zmluvy, ak sú opraviteľné, alebo
     2. výmenou vadného predmetu Zmluvy alebo jeho časti za iný predmet Zmluvy alebo jeho časti bez vád.
  5. Zmluvné strany sa dohodli, že okrem zákonných povinností Predávajúci počas záručnej doby:
     1. odstráni reklamované vady bezplatne v mieste umiestnenia predmetu Zmluvy a
     2. bude reagovať na reklamovanú vadu najneskôr do 12 (dvanásť) hodín od jej oznámenia a
     3. začne vykonávať odstránenie reklamovanej vady najneskôr do 48 (štyridsaťosem) hodín od nahlásenia vady Kupujúcim v rámci pracovných dní a
     4. odstráni reklamované vady a dodá a inštaluje náhradné diely najneskôr do 72 (sedemdesiatdva) hodín od nahlásenia vady Kupujúcim alebo ak je to možné, tak dodá náhradný stroj zodpovedajúci vlastnostiam predmetu Zmluvy.
  6. Postup pri reklamácii predmetu Zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.
  7. Kupujúci je povinný umožniť Predávajúcemu prístup do priestorov, kde sa budú vady predmetu Zmluvy alebo jeho časti odstraňovať.
  8. Zmluvné strany sa dohodli, že ak Predávajúci neodstráni vady predmetu Zmluvy alebo jeho časti v termínoch podľa tejto Zmluvy, tak Kupujúci je oprávnený tieto vady predmetu Zmluvy alebo jeho časti odstrániť prostredníctvom tretej osoby, pričom všetky takéto náklady znáša Predávajúci v plnom rozsahu a nemá to vplyv na záručnú dobu takto opravenej vady predmetu Zmluvy alebo jeho časti.

**Článok IX**

**ZMLUVNÉ POKUTY A ÚROKY Z OMEŠKANIA**

* 1. V prípade omeškania Predávajúceho s plnením predmetu Zmluvy v dohodnutom termíne má Kupujúci nárok na zmluvnú pokutu vo výške 0,05 % z Kúpnej ceny s DPH za každý aj začatý deň omeškania.
  2. V prípade omeškania Predávajúceho s odstránením prípadných vád a nedorobkov zistených pri prevzatí predmetu Zmluvy alebo v prípade vád zistených počas záručnej doby má Kupujúci nárok na zmluvnú pokutu vo výške 0,05 % z Kúpnej ceny s DPH za každý aj začatý deň, kedy predmet Zmluvy trpel vadou.
  3. V prípade omeškania Kupujúceho s úhradou faktúry v dohodnutej lehote, je Predávajúci oprávnený uplatniť si úrok z omeškania vo výške 0,05 % z dlžnej sumy za každý aj začatý deň omeškania.
  4. Zaplatením zmluvnej pokuty nie je dotknutý nárok Kupujúceho na náhradu škody v plnej výške.

**Článok X**

**OSOBITNÉ USTANOVENIA, ODSTÚPENIE OD ZMLUVY**

* 1. Zmluvné strany sa zaväzujú ihneď si písomne oznámiť závažné skutočnosti, ktoré nastali po podpise Zmluvy a súvisia s predmetom Zmluvy.
  2. Zmluvné strany sa dohodli, že ak predmet Zmluvy po ukončení skúšobnej prevádzky nebude spĺňať čo i lej jeden z technických parametrov uvedený v Prílohe č. 1 tejto Zmluvy je Kupujúci oprávnený neprevziať predmet Zmluvy ako celok a Predávajúci je povinný odstrániť všetky nedostatky predmety Zmluvy bezodkladne.
  3. Predávajúci je oprávnený od tejto Zmluvy odstúpiť v prípade, že sa počas prevádzky predmetu Zmluvy sa na predmete Zmluvy objavia vady v takom rozsahu, že predmet Zmluvy nebude použiteľný na svoj účel.
  4. Predávajúci berie na vedomie, že časť finančných prostriedkov na zaplatenie Kúpnej ceny bude poskytnutá z verejných zdrojov (najmä Európskej únie a štátneho rozpočtu Slovenskej republiky), a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto Zmluvy, súvisiacich s realizáciou predmetu plnenia podľa tejto Zmluvy a skutočností súvisiacich s poskytnutím prostriedkov mechanizmu na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
  5. Predávajúci je oprávnený od tejto Zmluvy odstúpiť v prípade, že sa počas prevádzky predmetu Zmluvy na predmete Zmluvy objavia vady v takom rozsahu, že predmet Zmluvy nebude použiteľný na svoj účel.
  6. Okrem zákonných podmienok pre odstúpenie od tejto Zmluvy je Kupujúci oprávnený odstúpiť od tejto Zmluvy aj v prípade podstatného porušenia tejto Zmluvy zo strany Predávajúceho, Zmluvné strany považujú v tejto súvislosti za podstatné porušenie Zmluvy najmä, ak Predávajúci:
     1. bude meškať s termínom dodania predmetu Zmluvy, resp. hociktorej povinnosti podľa tejto Zmluvy o viac ako desať (10) kalendárnych dní,
     2. bez predchádzajúceho súhlasu Kupujúceho prevedie všetky, alebo niektoré práva a záväzky vyplývajúce z tejto Zmluvy na tretie osoby,
     3. poruší akúkoľvek povinnosť vyplývajúcu z ustanovení tejto Zmluvy,
     4. nedodá Kupujúcemu ktorýkoľvek doklady uvedené v článku III tejto Zmluvy.
  7. Predávajúci má právo odstúpiť od tejto Zmluvy v prípade, ak bude Kupujúci v omeškaní s platením faktúry podľa tejto Zmluvy o viac ako 60 (šesťdesiat) dní.
  8. Odstúpenie od Zmluvy sa nedotýka nároku na náhradu škody vzniknutej porušením Zmluvy a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po skončení tejto Zmluvy.

**Článok XI**

**VYSPORIADANIE FINANČNÝCH VZŤAHOV ZA OSOBITNÝCH PODMIENOK**

* 1. S ohľadom na skutočnosť, že Kúpna cena podľa článku V. tejto Zmluvy bude financovaná najmä z nenávratného finančného príspevku poskytnutého Európskou úniou a štátnym rozpočtom Slovenskej republiky Predávajúci berie na vedomie, že môže prísť k situácii, kedy bude Kupujúci povinný vrátiť nenávratný finančný príspevok na základe výzvy Poskytovateľa nenávratného finančného príspevku alebo na základe rozhodnutia orgánov verejnej moci, ktoré sú oprávnené vykonávať kontrolu nad ich použitím.

**Článok XII**

**DORUČOVANIE**

* 1. Zmluvné strany sú povinné zachytiť prejav vôle písomne, pričom písomný prejav vôle je nutné doručiť druhej zmluvnej strane. Zásielka určená zmluvnej strane sa doručí prostredníctvom poštového prepravcu, a to poštou doporučene, expresnou kuriérskou službou alebo e-mailom. V prípade e-mailovej komunikácie je zmluvná strana povinná najneskôr do troch (3) pracovných dní zaslať písomný prejav vôle, ktorý potvrdzuje e-mailovú komunikáciu.
  2. Zmluvná strana, ktorej bol písomný prejav vôle adresovaný je povinná potvrdiť prevzatie takéhoto písomného prejavu vôle. V prípade, že niektorá zmluvná strana odmietne potvrdiť prijatie písomného prejavu vôle, tak sa považuje písomný prejav vôle za doručený momentom, kedy zmluvná strana odmietla potvrdiť prevzatie takéhoto písomného prejavu vôle.
  3. V prípade zaslania zásielky prostredníctvom poštového prepravcu sa zásielka považuje za doručenú dňom vrátenia zásielky, hoci sa adresát o obsahu zásielky nedozvie, a to v prípade, ak sa zásielka vrátila z dôvodu, že si zmluvná strana zásielku neprevzala v odbernej lehote, alebo ak sa zásielka vráti z dôvodu, že zmluvná strana je na adrese sídla uvedeného v príslušnom registri (napr. obchodnom registri) neznáma.
  4. V prípade doručovania faktúry je nutné, ak nebola faktúra doručená z akéhokoľvek dôvodu, aby sa doručovanie opakovalo aspoň jedenkrát, aby mohla byť faktúra považovaná za doručenú podľa predchádzajúceho bodu.

**Článok XIII**

**ZÁVEREČNÉ USTANOVENIA**

* 1. Pokiaľ nie je v Zmluve dohodnuté inak, riadia sa právne vzťahy z nej vyplývajúce príslušnými ustanoveniami zákona č. 513/1991 Zb. Obchodného zákonníka a súvisiacimi právnymi predpismi platnými v Slovenskej republike.
  2. Zmluva nadobúda platnosť a účinnosť dňom jej podpísania oboma zmluvnými stranami.
  3. Každé ustanovenie tejto Zmluvy je nutné vykladať v súlade s účelom Zmluvy tak, aby bolo účinné a platné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté Kritériá ustanovenia tejto Zmluvy. V prípade nevykonateľnosti, neplatnosti alebo neúčinnosti sa Zmluvné strany zaväzujú nahradiť takéto ustanovenie v súlade s účelom Zmluvy a platnými právnymi predpismi, ktoré svojou povahou najbližšie upravujú daný právny vzťah.
  4. Neoddeliteľnou súčasťou Zmluvy sú:
     1. Príloha č. 1 - Podrobná špecifikácia predmetu zmluvy (príloha relevantná ku dňu podpisu kúpnej zmluvy, podrobná špecifikácia predmetu Zmluvy musí byť identická s podrobnou špecifikáciou predmetu Zmluvy predloženou v ponuke Predávajúceho v rámci obstarávania),
     2. Príloha č. 2 - Cenová kalkulácia predmetu zmluvy v listinnej podobe (príloha relevantná ku dňu podpisu kúpnej zmluvy, cenová kalkulácia predmetu Zmluvy musí byť identická s cenovou ponukou predloženou v ponuke Predávajúceho v rámci obstarávania),
     3. Príloha č. 3 – Zoznam subdodávateľov (príloha relevantná ku dňu podpisu kúpnej zmluvy)
  5. Táto Zmluva je vyhotovená v štyroch (4) rovnopisoch, z ktorých každá Zmluvná strana dostane dva (2) rovnopisy.
  6. Zmluvné strany vyhlasujú, že si túto Zmluvu pred jej podpísaním prečítali, že bola uzavretá podľa ich slobodnej vôle, jej obsahu rozumejú a na znak súhlasu bez akýchkoľvek výhrad Zmluvu pri plnom vedomí podpisujú.

v ..................., dňa ............... v ......................., dňa ...............

………………………………… ..………………..…………………

za Kupujúceho za Predávajúceho

## Príloha č. 1 Zmluvy

**Podrobná špecifikácia predmetu zmluvy**

*(Uchádzač/Predávajúci je povinný uviesť opis predmetu plnenia zákazky, teda predloží opis tovarov, ktoré má v záujme dodávať avšak, ktoré musia zároveň spĺňať požadované technické parametre určené verejným obstarávateľom v časti Opis predmetu zákazky.)*

*v opise uvedie Uchádzač/Predávajúci obchodné názov ponúkaného zariadenia, resp. vybavenia, resp. typového označenie k jednotlivým častiam predmetu zákazky.)*

**Príloha č. 2 Zmluvy.**

**Cenová kalkulácia predmetu zmluvy v listinnej podobe (príloha relevantná ku dňu podpisu kúpnej zmluvy, cenová kalkulácia predmetu Zmluvy musí byť identická s cenovou ponukou predloženou v ponuke Predávajúceho v rámci obstarávania)**

## Príloha č. 3 Zmluvy

**ZOZNAM SUBDODÁVATEĽOV**

Predávajúci:..........................................................., so sídlom ............................................................,

IČO: .............................. týmto vyhlasujem, že pri dodávke tovarov týkajúcej sa predmetu zákazky:

„Zvýšenie konkurencieschopnosti Mäso ZEMPLÍN, a.s.“,

**a) nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy) 1**

**b) budem využívať subdodávky a na tento účel uvádzam: 1**

* podiel zákazky, ktorý mám v úmysle zadať tretím osobám:

..................................................%, t. z. ........................................................€ s DPH

navrhovaní subdodávatelia

|  |  |  |  |
| --- | --- | --- | --- |
| Názov | Sídlo | IČO | Kontaktná osoba |
|  |  |  |  |
|  |  |  |  |
|  |  |  |  |

predmety subdodávok:

|  |  |
| --- | --- |
| Názov subdodávateľa | Predmet subdodávky |
|  |  |
|  |  |
|  |  |

V ........................, dňa............................

...................................................................................

meno, priezvisko a podpis oprávneného zástupcu

(príp. viacerých zástupcov) uchádzača3

1 Nehodiace sa prečiarknite

2 Použite koľkokrát je potrebné

3V prípade účasti skupiny podpísané všetkými členmi skupiny (t.z. oprávneným zástupcom/zástupcami každého člena skupiny).